Μαρία του Μεκλεμβούργου-Στρέλιτς

Η Μαρία (γερμ. Marie von Mecklenburg-StrelitzThe Peerage – Duchess Marie, 8 Μαΐου 1878 - 14 Οκτωβρίου 1948) ήταν κόρη του Δούκα του Μεκλεμβούργου-Στρέλιτς και με τους γάμους της έγινε πρώτα κόμισσα Ζαμετέλ και μετά πριγκίπισσα του Λίππε.

 Βιογραφία 
Η Βικτωρία Μαρία Αυγούστα Λουίζα Αντωνία Καρολίνα Λεοπολδίνη ήταν το πρώτο παιδί και η πρώτη κόρη του Aδόλφου Φρειδερίκου Ε΄ του Mεκλεμβούργου-Στρέλιτς και της Eλισάβετ, κόρης του Φρειδερίκου Α΄ του Άνχαλτ.

Σε ηλικία 19 ετών, η Μαρία έμεινε έγκυος από έναν υπηρέτη του παλατιού. Pope-Hennessy, pp. 340-343. Αυτός, ένας έγγαμος άνδρας ονόματι Χάινριχ ή Φρήντριχ Χεχτ, ήταν υπεύθυνος για την απενεργοποίηση των φώτων αερίου στα υπνοδωμάτια των παιδιών του Μεγάλου Δούκα. Αρκετοί από τους εξαδέλφους της Μαρίας, συμπεριλαμβανομένου του μελλοντικού Γεωργίου Ε΄ του Ηνωμένου Βασιλείου και του Γουλιέλμου Β΄ της Γερμανίας, πίστευαν ότι η Μαρία είχε «υπνωτιστεί», ενώ η Βικτωρία του Ηνωμένου Βασιλείου πίστευε ότι η Μαρία «πρέπει να ήταν ναρκωμένη». Ο Χεχτ απολύθηκε από την υπηρεσία με την κατηγορία της κλοπής. Η επακόλουθη αγωγή του εναντίον της οικογένειας του Μεγάλου Δούκα, δημοσιοποίησε τις λεπτομέρειες της ιστορίας. Η ιστορία ήταν στους τίτλους των εφημερίδων της εποχής. Pope-Hennessy, p. 339.

Γέννησε μια κόρη το 1898 η οποία μεγάλωσε υπό την προστασία τής εκ πατρός γιαγιάς της Μαρίας, Αυγούστας του Καίμπριτζ. Le Royaume-Uni de Grande-Bretagne et Irlande du Nord (Paris : Cercle d'Études des Dynasties Royales Européennes, 1989): II, 145.

 Πρώτος γάμος 
Η Μαρία μετέβη στη Γαλλία, όπου συνάντησε τον κόμη Ζορζ Ζαμετέλ (1859-1944), γιο του Ερνστ Ζαμετέλ, τραπεζίτη και κατασκευαστή φαρμάκων με δίπλωμα ευρεσιτεχνίας, και ανιψιό του πολιτικού κόμη Γκυστάβ Λουί Ζαμετέλ· αυτός είχε λάβει τον τίτλο του παπικού κόμη από τον Πάπα Λέοντα ΙΓ΄ το 1886. Η γνωριμία των δύο νέων προχώρησε με ταχύ ρυθμό και η Μαρία και ο Ζορζ παντρεύτηκαν στις 22 Ιουνίου 1899, μόνο έναν χρόνο μετά τη γέννηση του νόθου παιδιού της Μαρίας. Ο γάμος πραγματοποιήθηκε στο Καθολικό παρεκκλήσιο της Αγίας Ελισάβετ στο Ρίτσμοντ Παρκ, κοντά στο Ουάιτ Λοτζ, το σπίτι της μεγάλης θείας της Μαρίας, Δούκισσας του Tεκ. Μία δεύτερη Αγγλικανική γαμήλια τελετή πραγματοποιήθηκε την ίδια ημέρα στην εκκλησία του Κιού. "A Morganatic Marriage", The New York Times (23 June 1899): 7. Παρά το γεγονός ότι ο γάμος ήταν μοργανατικός, πολλά μέλη της οικογένειας της Μαρίας παρευρέθηκαν στο γάμο, συμπεριλαμβανομένων των παππούδων, των γονέων και των (τριών) αδελφιών της. Το γαμήλιο πρωινό δόθηκε από τον θείο της, Δούκα του Κέιμπριτζ, στην Αγροικία Καίμπριτζ, στο Κιού. "Court Circular", The Times (23 June 1899): 6.

Η Μαρία και ο Ζορζ έλαβαν έναν μεγάλο οικονομικό διακανονισμό (200.000 $) από τον πατέρα τής Μαρίας "Countess Wants Divorce", The New York Times (9 February 1908): C1. Ζούσαν στο Φωμπούργκ Σαιν Ζερμαίν στο Παρίσι και είχαν δύο παιδιά:
 Ζορζ (1904 - 1982), Κόμης Ζαμετέλ.
 Μαρί Ωγκύστ (1905 - 1969).

Ο σύζυγος της Μαρίας, Ζορζ, είχε πολλές ερωτικές υποθέσεις, κυρίως με την παντρεμένη Ευλαλία των Βουρβόνων-Ισπανίας, κόρη της Iσαβέλλας Β΄ της Ισπανίας. Ricardo Mateo Sainz de Medrano, "L'Affaire Jametel", Royalty Digest (vol. 8, no. 96): 360. Τον Ιανουάριο του 1908 η Mαρία υπέβαλε αίτηση για διαζύγιο από τον Ζορζ. "Countess Wants Divorce", The New York Times (9 February 1908): C1. "Royal Divorce Probable", The New York Times (1 February 1908): 4. Κατηγόρησε τον Κόμη ότι τη νυμφεύτηκε για τα χρήματά της και ότι συνέχισε τη σχέση του με την πριγκίπισσα Ευλαλία. Pope-Hennessy, pp. 340-343. Όταν το ζήτημα πήγε στο δικαστήριο, αποκαλύφθηκε το σκανδαλώδες παρελθόν της Μαρίας, ως η άγαμη μητέρα του παιδιού ενός υπηρέτη. Ως αποτέλεσμα, η οικογένεια της Μαρίας υπέστη μεγάλο δημόσιο όνειδος. Τον Αύγουστο του ίδιου έτους, ενώ η υπόθεση συνεχιζόταν στο δικαστήριο, ο μικρότερος αδελφός τής Mαρίας, ο δεκαεννιάχρονος Κάρολος Μπόρβιν, αισθάνθηκε ότι έπρεπε να προκαλέσει τον κουνιάδο του σε μονομαχία για την υπεράσπιση της τιμής της Μαρίας. Η μονομαχία έγινε και σκοτώθηκε ο Κάρολος Μπόρβιν.  Η Μαρία και ο Ζορζ διαζεύχθηκαν στις 31 Δεκεμβρίου 1908. Almanach de Gotha, 1910, 61. Έχοντας χάσει την περιουσία της λόγω του διαζυγίου, η Μαρία ανέλαβε τη χρήση του τίτλου της του Μεκλεμβούργου και έζησε στο τμήμα Μπλάζεβιτς της Δρέσδης.

 Δεύτερος γάμος 
Στις 11 Αυγούστου 1914, στο Nόιστρελιτς, η Mαρία παντρεύτηκε τον Ιούλιο Ερνέστο του Λίππε (1873-1952), τρίτο γιο του Eρνέστου του Λίππε-Μπήστερφελντ. Ο γαμπρός ήταν αδελφός του Λεοπόλδου Δ΄ του Λίππε και θείος του Βερνάρδου του Λίππε-Μπήστερφελντ. "German Royal Engagement", The Times ( 29 April 1914): 7. Αργότερα, ήταν προσκεκλημένοι στο γάμο της Ιουλιάνας των Κάτω Χωρών και του Βερνάρδου του Λίππε-Μπήστερφελντ, όπου η κόρη τους, Eλισάβετ, ήταν μία από τις παρανύφους. 

Μετά τον γάμο τους, η Μαρία και ο Ιούλιος Ερνέστος ζούσαν στο Μπλάζεβιτς και αργότερα μετακόμισαν στο Λίππεσες Πάλαϊς στο Όμπερκασσελ κοντά στη Βόννη. Είχαν δύο παιδιά:
 Ελισάβετ (1916 - 2013), παντρεύτηκε τον Ερνέστο Αύγουστο του Ζολμς-Μπράουνφελς.
 Ερνέστος Αύγουστος (1917 - 1990), Πρίγκιπας του Λίππε.

Η Μαρία απεβίωσε σε ηλικία εβδομήντα ετών στο Όμπερκασσελ. Τάφηκε με τον δεύτερο σύζυγό της στο μαυσωλείο της οικογένειας Λίππε στο Αββαείο Χάιστερμπαχ. 

Πρόγονοι

 Υποσημειώσεις 

 Πηγές 


 Εξωτερικοί σύνδεσμοι 
 Δούκισσα Μαρί | Σπίτι του Μεκλεμβούργου-Στρολίτς 

Κατηγορία:Οίκος του Λίππε
Κατηγορία:Λήμματα που περιέχουν κείμενο στα γερμανικά